Harbiy maqsadga moʻljallangan mahsulotlar muomalasi hamda boʻshatilayotgan harbiy-texnika vositalarini tugatish va qayta ishlash sohasidagi faoliyat turlarini litsenziyalash toʻgʻrisidagi nizomni tasdiqlash haqida
(resolution, 2026-03-10)

Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga muvofiq, shuningdek, harbiy maqsadga moʻljallangan mahsulotlar muomalasi hamda boʻshatilayotgan harbiy-texnika vositalarini tugatish va qayta ishlash sohasidagi faoliyat turlarini litsenziyalash tartib-taomillarini yanada takomillashtirish maqsadida Vazirlar Mahkamasi qaror qiladi: 1. Quyidagilarni nazarda tutuvchi Harbiy maqsadga moʻljallangan mahsulotlar muomalasi hamda boʻshatilayotgan harbiy-texnika vositalarini tugatish va qayta ishlash sohasidagi faoliyat turlarini litsenziyalash toʻgʻrisidagi nizom 1-ilovaga muvofiq tasdiqlansin: qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish sohasidagi faoliyat uchun litsenziya berish tartibi; boʻshatilayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) va qayta ishlash faoliyati uchun litsenziya berish tartibi; litsenziya olish uchun murojaat qilish tartibi hamda litsenziya olish talablari va shartlari; litsenziyalovchi organ (Oʻzbekiston Respublikasi Mudofaa vazirligi huzuridagi Mudofaa sanoati agentligi) tomonidan yigirma ish kuni ichida talabgorning arizasini koʻrib chiqish va tegishli qaror qabul qilish tartibi; litsenziya talabgori yoki litsenziat tomonidan litsenziyalovchi organ yoki uning mansabdor shaxsi qarorlari yoxud harakati (harakatsizligi) ustidan shikoyat qilish hamda uni koʻrib chiqish muddatlari, tartibi va shartlari. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi mudofaa vaziri B.N. Kurbanov zimmasiga yuklansin. 1. Ushbu Nizom qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish sohasidagi faoliyat hamda boʻshatilayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) (keyingi oʻrinlarda — boʻshatilayotgan harbiy-texnika vositalarini tugatish) va qayta ishlash faoliyatini litsenziyalash tartibini belgilaydi. 2. Ushbu Nizomda quyidagi asosiy tushunchalar qoʻllaniladi: litsenziya — yuridik shaxsning harbiy maqsadga moʻljallangan mahsulotlar muomalasi yoki boʻshatilayotgan harbiy-texnika vositalarini tugatish va qayta ishlash sohasidagi faoliyatni amalga oshirishga boʻlgan huquqini tasdiqlovchi, cheklanmagan muddatga beriladigan hujjat; litsenziyalash — litsenziya olish toʻgʻrisidagi arizani topshirish, qabul qilish va koʻrib chiqish, litsenziyani berish, amal qilishini toʻxtatib turish, qayta tiklash, shuningdek, litsenziyani tugatish, qayta rasmiylashtirish va oʻzgartirish hamda uning dublikatini berish jarayoni bilan bogʻliq tartib-taomillar majmui; litsenziyalovchi organ — Oʻzbekiston Respublikasi Mudofaa vazirligi huzuridagi Mudofaa sanoati agentligi; litsenziat — tegishli faoliyatni amalga oshirish uchun litsenziyaga ega boʻlgan yuridik shaxs; maxsus uskuna — harbiy maqsadga moʻljallangan mahsulotni ishlab chiqish, ishlab chiqarish, taʼmirlash, tugatish va qayta ishlashda oʻziga xos (nostandart) texnologik operatsiyalarni bajarish uchun ishlatiladigan mashinalar, dastgohlar va agregatlar; qurol — tuzilishiga koʻra jonli nishon yoki boshqa nishonni urish, signallar berish uchun moʻljallangan qurilmalar va ashyolar; qurol-yarogʻ — qurol-yarogʻ va uni qoʻllashni taʼminlovchi texnik vositalar hamda oʻq-dorilar jamlanmasi; qurol-yarogʻ, oʻq-dorilar, himoya vositalari, harbiy texnikaning ehtiyot qismlari, butlovchi qismlari va priborlari — katta (tarkibiy) buyumning tarkibiy qismlari va detallari, shuningdek, uni ekspluatatsiya qilish uchun kerak boʻladigan qismlari va detallari, ularni taʼmirlash (buyumning soz va ishlashga layoqatli holatini saqlash yoki qayta tiklash) maqsadida foydalaniladigan shunday qismini almashtirish uchun moʻljallangan qismlar, detallar; talabgor — litsenziyani olish uchun murojaat qilgan yuridik shaxs; oʻq-dorilar — qurolning jonli nishon yoki boshqa nishonni urish uchun moʻljallangan hamda tarkibida portlovchi, poroxli, uloqtiruvchi, pirotexnik yoki urib chiqaradigan moddalar yoxud ularning birikmasi mavjud boʻlgan ashyolari, shu jumladan, uloqtiriladigan ashyolari; harbiy maqsadga moʻljallangan mahsulot — qurol-yarogʻ, oʻq-dorilar, himoya vositalari, harbiy va maxsus texnikalar, ularning boshqa sanoat tarmoqlarida foydalanilmaydigan ehtiyot qismlari, butlovchi qismlari, priborlari, shuningdek, ularni ishlab chiqarish uchun maxsus materiallar, maxsus asbob-uskunalar hamda intellektual mulk huquqi obyektlari; harbiy maqsadga moʻljallangan mahsulotni ishlab chiqarish uchun maxsus materiallar — harbiy maqsadga moʻljallab ishlab chiqariladigan mahsulotdan qatʼi nazar, qoʻyiladigan alohida talablarga mos keladigan materiallar; harbiy maqsadga moʻljallangan mahsulotni qayta ishlash — harbiy maqsadga moʻljallangan mahsulotni uning ekspluatatsiya muddati tugagandan soʻng sanoat yoʻli bilan qayta ishlash va (yoki) shunday mahsulotdan olingan xomashyo, moddalar va materiallardan takroriy foydalanish orqali ishlatish; harbiy texnika — jangovar harakatlarni amalga oshirish va taʼminlash, qoʻshinlarni oʻqitish hamda ularning belgilangan maqsadda foydalanishga tayyorlik darajasini taʼminlash uchun moʻljallangan texnika; harbiy-texnika vositalari — qurolli kuchlarning jangovar harakatlarini va doimiy faoliyatini taʼminlaydigan texnik vositalar; harbiy maqsadga moʻljallangan mahsulotni tugatish (yoʻq qilish) — harbiy maqsadga moʻljallangan va bugungi sharoitda atrof-muhit va aholi uchun bartaraf etib boʻlmaydigan xavf tugʻdiradigan mahsulotni u butkul yoʻq qilingunicha qayta ishlash; himoya vositalari — insonni va harbiy texnikani sovuq, oʻq otar qurolning fizik taʼsiridan, shuningdek, parchalardan himoya qilish uchun foydalaniladigan vositalar. 3. Mazkur Nizomga muvofiq quyidagi faoliyat turlari litsenziyalanadi: qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish; boʻshatilayotgan harbiy-texnika vositalarini tugatish va qayta ishlash. 4. Harbiy maqsadga moʻljallangan mahsulotni yaratish, ishlab chiqarish, taʼmirlash va realizatsiya qilish sohasidagi faoliyat hamda boʻshatilayotgan harbiy-texnika vositalarini tugatish va qayta ishlash faoliyati Oʻzbekiston Respublikasi hududida roʻyxatdan oʻtgan yuridik shaxslar tomonidan belgilangan tartibda amalga oshiriladi. 5. Harbiy maqsadga moʻljallangan mahsulotni yaratish, ishlab chiqarish, taʼmirlash va realizatsiya qilish sohasidagi faoliyatni hamda boʻshatilayotgan harbiy-texnika vositalarini tugatish va qayta ishlash faoliyatini litsenziyalash ushbu Nizomga 1-ilovadagi sxemaga muvofiq amalga oshiriladi. 6. Oʻzbekiston Respublikasi Prezidenti yoki Vazirlar Mahkamasining qarorlari bilan tashkil etilgan davlat muassasalari mazkur Nizomning 3-bandida nazarda tutilgan faoliyatning litsenziyalanadigan turlarini Oʻzbekiston Respublikasi Prezidenti yoxud Vazirlar Mahkamasi qarorlarida koʻzda tutilgan faoliyat turlarini amalga oshirish sharti bilan tegishli litsenziya olmasdan amalga oshirish huquqiga ega hisoblanadi. 7. Harbiy maqsadga moʻljallangan mahsulotni yaratish, ishlab chiqarish, taʼmirlash va realizatsiya qilish sohasidagi faoliyatni hamda boʻshatilayotgan harbiy-texnika vositalarini tugatish va qayta ishlash faoliyati uchun litsenziya davlat sirlarini yoki qonunchilikka muvofiq foydalanilishi cheklangan axborotni oʻz ichiga olgan litsenziya hisoblanadi. 8. Litsenziyani berish, berishni rad qilish, uning amal qilish muddatini uzaytirish, qayta rasmiylashtirish, oʻn kungacha muddatga toʻxtatib turish, qayta tiklash, shuningdek, litsenziyani oʻzgartirish toʻgʻrisidagi qarorlar Oʻzbekiston Respublikasi Mudofaa vazirligi huzuridagi Mudofaa sanoati agentligi tomonidan ushbu Nizomning 4 va 5-boblarida belgilangan tartibda qabul qilinadi. Oʻzbekiston Respublikasi Mudofaa vazirligi huzuridagi Mudofaa sanoati agentligining ekspert komissiyasi (keyingi oʻrinlarda — ishchi organ) litsenziyalar berish toʻgʻrisidagi hujjatlarni qoʻrib chiqadi va ular boʻyicha xulosalar tayyorlaydi. 9. Litsenziya ushbu Nizomga 2-ilovaga muvofiq shaklda beriladi. Bunda talabgorning arizasiga binoan litsenziya litsenziyalanadigan faoliyat turining kichik turiga yoki ushbu Nizomning 3-bandida qayd etilgan barcha faoliyat turlari uchun berilishi mumkin. 10. Litsenziya litsenziyalovchi organ tomonidan cheklanmagan muddatga beriladi. 11. Litsenziya talablari hamda shartlari mazkur Nizomga 3 va 4-ilovalardagi pasportlarning 9-pozitsiyasiga muvofiq belgilanadi. 12. Talabgor litsenziya olish uchun mazkur Nizomga 3 va 4-ilovalardagi pasportlarning 5-pozitsiyasida belgilangan hujjatlarni taqdim etadi. Talabgordan ushbu Nizomga 3 va 4-ilovalardagi pasportlarning 5-pozitsiyasida koʻrsatilgan hujjatlardan boshqa hujjatlarni talab qilish taqiqlanadi. 13. Litsenziyalovchi organga talabgor tomonidan hujjatlar bevosita, Davlat feldyegerlik xizmati yoki respublika maxsus aloqa tarmogʻi orqali taqdim etiladi. 14. Litsenziyalovchi organga ariza va unga ilova qilingan hujjatlar ushbu Nizomning 13-bandida nazarda tutilgan tartibda kelib tushgan vaqtdan boshlab roʻyxatga olingan deb hisoblanadi. 15. Litsenziyalovchi organ tomonidan talabgorning arizasini koʻrib chiqish uchun ushbu Nizomga 3 va 4-ilovalardagi pasportlarning 6-pozitsiyasida belgilangan miqdorda yigʻim undiriladi. 16. Talabgorning arizasini koʻrib chiqish uchun yigʻim summasi litsenziyalovchi organ hisobvaragʻiga Mudofaa sanoati kompleksini rivojlantirish jamgʻarmasini shakllantirish manbalaridan biri sifatida oʻtkaziladi. Talabgor berilgan arizadan voz kechganda yoki litsenziyalovchi organ talabgorga litsenziya berishni rad etgan taqdirda, toʻlangan yigʻim summasi qaytarilmaydi. 17. Talabgorning arizasi barcha zarur hujjatlar bilan birga ular qabul qilib olingan kundan eʼtiboran litsenziyalovchi organga koʻrib chiqish uchun kiritiladi. Ishchi organ taqdim etilgan hujjatlarni oʻn besh ish kunidan oshmaydigan muddatda koʻrib chiqadi va ular boʻyicha litsenziyani berish yoki berishni rad etish toʻgʻrisida xulosa taqdim etiladi. Litsenziyalovchi organ besh ish kunida ishchi organ xulosasi asosida litsenziyani berish yoki berishni rad etish toʻgʻrisida qaror qabul qiladi. Litsenziyalovchi organ talabgorning litsenziya talablari va shartlariga mos kelishini aniqlash uchun oʻz mablagʻlari hisobidan: talabgorning litsenziyalanadigan faoliyat turini amalga oshirish uchun talab etiladigan sharoitlarini joyiga borib aniqlaydi; ishlab chiqariladigan mahsulotning (koʻrsatiladigan xizmatlar va bajariladigan ishlar) texnik jihatdan tartibga solish sohasidagi normativ hujjatlarga muvofiqligini belgilangan tartibda baholashni tashkil etadi; tegishli xulosalar tayyorlash uchun shartnoma asosida ekspertlarni jalb qiladi. 18. Litsenziyalovchi organ litsenziya berish toʻgʻrisidagi qaror qabul qilingandan soʻng bir ish kuni ichida bank hisobvaragʻi rekvizitlari va davlat bojini toʻlash muddatini koʻrsatgan holda, talabgorni yozma shaklda xabardor qiladi. 19. Litsenziya qatʼiy hisobda turadigan, hisobga olish seriyasiga, raqamiga va himoyalanganlik darajasiga ega maxsus blanklarda rasmiylashtiradi. 20. Litsenziyalar talabgor tomonidan davlat boji toʻlanganidan soʻng rasmiylashtiriladi va beriladi. Rasmiylashtirilgan litsenziyalar litsenziyalovchi organ rahbari tomonidan imzolanadi. Ushbu Nizomning 8-bobida belgilangan tartibda litsenziyalar reyestriga tegishli yozuvlar kiritiladi. 21. Litsenziya berishni rad etishga quyidagilar asos boʻlishi mumkin: talabgor tomonidan litsenziya berish uchun zarur hujjatlarning toʻliq taqdim etmasligi; talabgorning litsenziya talablari va shartlariga nomuvofiqligi; talabgor tomonidan taqdim etilgan hujjatlarda soxta, yolgʻon yoki notoʻgʻri, shuningdek, noaniq maʼlumotlar koʻrsatilganligi; harbiy maqsadga moʻljallangan mahsulotni yaratish, ishlab chiqarish, taʼmirlash va realizatsiya qilish sohasidagi faoliyat turlarini hamda boʻshatilayotgan harbiy-texnika vositalarini tugatish va qayta ishlash faoliyatiga taalluqli qismlar, shu jumladan, taklif qilingan ekspertlar tomonidan oʻtkazilgan oʻrganishlar, tadqiqotlar, tekshirishlar yoki boshqa ilmiy hamda texnik baholashlarning yakunlari boʻyicha salbiy xulosa berilganligi. 22. Litsenziyani berishni maqsadga muvofiq emas degan sabablar bilan yoxud boshqa asoslarga koʻra, shu jumladan, quyidagi hollarda rad etishga yoʻl qoʻyilmaydi: xodimlarning kasbiy malakasi litsenziyalanadigan faoliyat turini amalga oshirish uchun ishlab chiqarish texnologiyasi boʻyicha talablarga muvofiq boʻlmaganda; taqdim etilgan hujjatlar va maʼlumotlar qonunchilik hujjatlari talablariga nomuvofiq boʻlganda; litsenziya talablariga va shartlariga muvofiq foydalaniladigan bino va inshootlar sanitariya-epidemiologik hamda yongʻin xavfsizligi talablariga muvofiq boʻlmaganda. Talabgor litsenziyalovchi organning litsenziya berishni rad etish toʻgʻrisidagi qarori, shuningdek, litsenziyalovchi organ mansabdor shaxsining harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishga haqli. 23. Ushbu Nizom 21-bandining ikkinchi xatboshisi va 22-bandining ikkinchi, uchinchi va toʻrtinchi xatboshilarida koʻrsatilgan holatlar aniqlanganda, agar arizada bartaraf etish mumkin boʻlgan kamchiliklar mavjud boʻlsa, litsenziyalovchi organ ularni bartaraf etish uchun talabgorga muddat beradi. Kamchiliklarni bartaraf etish zarurligi toʻgʻrisidagi xabarnoma litsenziyalovchi organ tomonidan talabgorga bir ish kuni ichida yuboriladi. 24. Xabarnoma taqdim etilgan hujjatlarda aniqlangan kamchiliklar hamda ularni bartaraf etish usullari, shuningdek, talabgor koʻrsatilgan sabablarni bartaraf qilib, tegishli hujjatlarni koʻrib chiqish uchun takroran taqdim etishi mumkin boʻlgan muddat koʻrsatilgan holda yuboriladi. Xabarnomada koʻrsatilgan muddat kamchiliklarni bartaraf etish uchun zarur boʻladigan vaqtga mutanosib boʻlishi, lekin ushbu muddat oʻttiz ish kunidan ortiq boʻlmasligi kerak. 25. Xabarnoma yuborilgan kundan boshlab, litsenziyani berish toʻgʻrisidagi arizani koʻrib chiqish muddati toʻxtatib turiladi. 26. Hujjatlar xabarnomada koʻrsatilgan kamchiliklarni bartaraf etmasdan yoki xabarnomada koʻrsatilgan muddat oʻtgandan keyin takroran taqdim etilgan taqdirda, litsenziyalovchi organ litsenziyani berishni rad etish haqida qaror qabul qilishga haqli. Bunda litsenziyani berishni kamchiliklarni bartaraf etish toʻgʻrisidagi xabarnomada koʻrsatilmagan yangi asoslar boʻyicha rad etishga yoʻl qoʻyilmaydi. 27. Litsenziyani berish rad etilganligi haqidagi xabarnoma talabgorga rad etish sabablari va talabgor mazkur sabablarni bartaraf etib, hujjatlarni takroran koʻrib chiqish uchun taqdim etishi mumkin boʻlgan muddat koʻrsatilgan holda yozma shaklda yuboriladi. Talabgor rad etish sabablarini bartaraf etishga va hujjatlarni takroran koʻrib chiqish uchun taqdim etishga haqli boʻlgan muddat litsenziyani berish rad etilganligi haqidagi xabarnoma olingan kundan eʼtiboran oʻn ish kunidan kam, lekin oʻttiz ish kunidan koʻp boʻlmasligi kerak. 28. Talabgor litsenziyani berish rad etilishi uchun asos boʻlgan sabablarni belgilangan muddatda bartaraf etgan taqdirda, hujjatlarni takroran koʻrib chiqish, litsenziya berish yoxud berishni rad etish talabgorning rad etish sabablari bartaraf etilganligi toʻgʻrisidagi arizasi va rad etish sabablari bartaraf etilganligini tasdiqlovchi tegishli hujjatlar olingan kundan eʼtiboran besh ish kuni ichida litsenziyalovchi organ tomonidan amalga oshiriladi. Talabgorning arizasini takroran koʻrib chiqqanlik uchun yigʻim undirilmaydi. Ishchi organ taqdim etilgan hujjatlarni uch ish kunidan koʻp boʻlmagan muddatda qayta koʻrib chiqadi va ular boʻyicha litsenziya berish yoki berishni rad etish toʻgʻrisida ekspert xulosasini tayyorlaydi. Litsenziyalovchi organ ishchi organ xulosalari asosida ikki ish kuni mobaynida litsenziya berish yoki berishni rad etish toʻgʻrisida qaror qabul qiladi. 29. Talabgorning arizasini qayta koʻrib chiqishda ilgari litsenziya berishni rad etish toʻgʻrisidagi xabarnomada koʻrsatilmagan yangi asoslar boʻyicha litsenziya berishni rad etishga yoʻl qoʻyilmaydi. 30. Talabgorning litsenziya berish rad etilganligi toʻgʻrisidagi xabarnomada koʻrsatilgan muddat oʻtgandan keyin taqdim etilgan arizasi yangidan berilgan ariza hisoblanadi va litsenziyalovchi organ tomonidan umumiy asoslarda qoʻrib chiqiladi. 31. Agar litsenziyalovchi organ talabgorning arizasini koʻrib chiqish, uni berish yoki berishni rad etish muddati mobaynida talabgorga litsenziyani bermasa va uni berishni rad etmasa, ushbu Nizomning 17-bandida tutilgan muddatlar oʻtganidan keyin talabgor amalga oshirilishi uchun litsenziya olish niyatida boʻlgan faoliyatni (harakatni) amalga oshirish huquqiga, bu haqda litsenziyalovchi organni yozma shaklda xabardor qilgan holda, ega boʻladi. 32. Ushbu Nizomning 31-bandida nazarda tutilgan holda talabgor belgilangan davlat bojini yoki yigʻimni toʻlaganidan keyin unga litsenziya beriladi. Bunda talabgor litsenziyasiz faoliyat bilan shugʻullanganlik uchun javobgarlikka tortilishi mumkin emas hamda litsenziyalovchi organlar ehtimol tutilgan barcha oqibatlar uchun javobgar boʻladi. 33. Quyidagi holatlarda litsenziya qayta rasmiylashtiriladi: litsenziat qayta tashkil etilganda, uning nomi yoki joylashgan yeri (pochta manzili) faoliyat turlari boʻyicha oʻzgarganda; yangi tashkil etilgan yuridik shaxs davlat roʻyxatidan oʻtkazilgan sanada bir xil turdagi litsenziyalangan faoliyatni amalga oshirish litsenziyasiga ega boʻlgan litsenziatlar qoʻshilganda; faoliyatning litsenziyalanadigan kichik turi uchun litsenziyaning amal qilish muddati tugatilganda yoki bir necha faoliyat turlari birlashtirilganda. Litsenziat yoki uning huquqiy vorisi qayd etilgan oʻzgarishlar mavjud boʻlganda, litsenziyalovchi organga litsenziyani qayta rasmiylashtirish toʻgʻrisida koʻrsatilgan maʼlumotlarni tasdiqlovchi tegishli hujjatlar ilova qilingan arizani oʻzgarishlardan soʻng besh ish kuni ichida taqdim etishi shart. Talabgor tomonidan hujjatlar litsenziyalovchi organga bevosita, Davlat feldyegerlik xizmati yoki respublika maxsus aloqa tarmogʻi orqali taqdim etiladi. 34. Litsenziat litsenziya qayta rasmiylashtirilgunga qadar unda koʻrsatilgan faoliyatni litsenziyani qayta rasmiylashtirish toʻgʻrisida berilgan ariza asosida amalga oshiradi. Litsenziyani qayta rasmiylashtirishda litsenziyalovchi organ litsenziyalar reyestriga tegishli oʻzgartirishlar kiritadi. Litsenziya litsenziyalovchi organ tomonidan litsenziyalarni qayta rasmiylashtirish toʻgʻrisida tegishli hujjatlar ilova qilingan ariza olingan kundan boshlab besh ish kuni ichida qayta rasmiylashtiradi. 35. Litsenziyani qayta rasmiylashtirishda litsenziya berish toʻgʻrisidagi ariza koʻrib chiqilganligi uchun toʻlanadigan summaning ellik foizi miqdorida yigʻim undiriladi. Yigʻim summasi litsenziyalovchi organ hisobvaragʻiga Mudofaa sanoati kompleksini rivojlantirish jamgʻarmasini shakllantirish manbalaridan biri sifatida oʻtkaziladi. 36. Yoʻqolgan yoki yaroqsiz holga kelgan litsenziya oʻrniga litsenziatning arizasiga koʻra uning dublikati berilishi mumkin. Dublikatni berishda litsenziyalovchi organ tomonidan “DUBLIKAT” belgisi qoʻyilgan yangi litsenziya beriladi. 37. Litsenziya dublikatini toʻgʻridan-toʻgʻri berishda bazaviy hisoblash miqdorining 10 foizi miqdorida yigʻim undirilib, litsenziyalovchi organ hisobvaragʻiga oʻtkaziladi. 38. Litsenziyani oʻzgartirish Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunining 31-moddasida keltirilgan holatlar va tartibda amalga oshiriladi. 39. Litsenziyaning amal qilishini toʻxtatib turish, uni tugatish va bekor qilish Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunining mos ravishda 32 — 34-moddalarida belgilangan tartibda amalga oshiriladi. 40. Litsenziyalovchi organning litsenziyaning amal qilishini toʻxtatib turish haqidagi qarori ustidan sudga shikoyat berilishi mumkin. Sud tomonidan litsenziyalovchi organning qarori asossiz deb topilganda, litsenziyalovchi organ litsenziat oldida u koʻrgan zarar miqdorida javobgar boʻladi. 41. Litsenziatlarning faoliyati litsenziyalovchi organ tomonidan nazorat qilinadi. Litsenziya talablari va shartlariga rioya etilishi ustidan davlat nazoratini amalga oshirishda litsenziyalovchi organ oʻz vakolatlari doirasida quyidagi huquqlarga ega: Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan kelishilgan, qonunchilikda belgilangan tartibda joyiga chiqqan holda, litsenziya talablari va shartlariga litsenziatning rioya etishi yuzasidan tekshiruv oʻtkazish; litsenziya, talablari va shartlariga rioya etilishi yuzasidan tekshiruvlar oʻtkazilayotganda, yuzaga keladigan masalalar boʻyicha litsenziatdan zarur axborotni soʻrash va olish; tekshiruvlar natijalari asosida litsenziatlar yoʻl qoʻygan litsenziya talablari va shartlariga doir qoidabuzarliklarni koʻrsatgan holda, dalolatnomalar tuzish; litsenziatlar zimmasiga aniqlangan qoidabuzarliklarni bartaraf etish majburiyatini yuklovchi qarorlar chiqarish va bartaraf etish muddatlarini belgilash; litsenziyaning amal qilishini toʻxtatib turish yoxud uni bekor qilish toʻgʻrisidagi ariza bilan sudga murojaat qilish; Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga muvofiq litsenziyalash sohasidagi huquqbuzarliklar uchun yuridik shaxslarga jarima solish toʻgʻrisida sudga ariza berish; litsenziyalash sohasidagi vakolatlarni amalga oshirish uchun sudga davlat boji toʻlamasdan arizalar berish. 42. Litsenziyalovchi organ jismoniy va yuridik shaxslar tomonidan litsenziyasiz faoliyat bilan shugʻullanish holatlarini aniqlash uchun belgilangan tartibda nazorat tadbirlarini oʻtkazishga haqli. Bunda litsenziyalovchi organ tomonidan faqat tegishli faoliyat turlarini amalga oshirish huquqini tasdiqlovchi hujjatlar mavjudligi tekshiriladi. Boshqa hujjatlarni talab qilish taqiqlanadi. Nazoratni amalga oshirish bilan bogʻliq holda tadbirkorlik subyektlarini tekshirish Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan belgilangan tartibda kelishilgan holda amalga oshiriladi. 43. Litsenziya talablari va shartlariga rioya etilishini tekshirishda litsenziyalovchi organning tekshiruvchi xodimlari tomonidan ikki nusxada dalolatnoma tuzilib, bir nusxasi litsenziatga beriladi, ikkinchisi nusxasi litsenziyalovchi organda qoladi. 44. Litsenziya talablari va shartlariga rioya etilishi ustidan davlat nazorati quyidagi shakllarda amalga oshiriladi: litsenziya talablari va shartlariga rioya etilishi ustidan masofaviy nazorat; litsenziya talablari va shartlariga rioya etilishini asoslar mavjud boʻlganda joyiga chiqqan holda tekshirish; litsenziatlarning faoliyati bilan bogʻliq statistik axborotni hamda ulardan soʻrab olinadigan maʼlumotlarni tahlil qilish. Ushbu bandning birinchi qismi ikkinchi va uchinchi xatboshilarida nazarda tutilgan nazorat shakllari Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunining 50-51-moddalariga muvofiq amalga oshiriladi. Ushbu bandning birinchi qismi toʻrtinchi xatboshisida nazarda tutilgan hollarda litsenziyalovchi organ tomonidan litsenziya talablari va shartlari bilan bogʻliq boʻlmagan maʼlumotlarni tahlil qilish, tekshirish va talabgordan soʻrash taqiqlanadi. Litsenziya egalarining faoliyatini nazorat qilish tadbirlarini amalga oshirishda litsenziyalovchi organ tomonidan faoliyat turlarini litsenziyalash pasportida nazarda tutilmagan talab va shartlarning bajarilishini tekshirish yoki talab qilish taqiqlanadi. 45. Litsenziyalash tartib-taomillari sohasidagi quyidagi huquqbuzarliklarni sodir etilganlik uchun yuridik shaxslarga jarimalar solinadi: faoliyat bilan litsenziyasiz shugʻullanish; litsenziyani qalbaki hujjatlardan foydalangan holda olish. 46. Jarimalar litsenziyalovchi organ tomonidan Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunining 52 — 57-moddalariga asosan qoʻllaniladi. 47. Litsenziyalar reyestri litsenziyalovchi organ tomonidan faoliyatning har bir turi boʻyicha alohida bosma shaklda berilgan litsenziyalarni hisobga olish kitobida yuritiladi. 48. Litsenziyalar reyestrida quyidagilar koʻrsatiladi: tashkilotning nomi, joylashish yeri (pochta manzili), soliq toʻlovchining identifikatsiya raqami; litsenziyalash talab etiladigan faoliyat (harakatlar) turlarini amalga oshiruvchi filiallar toʻgʻrisidagi axborot; berilgan litsenziyalarning, ruxsat etish xususiyatiga ega hujjatlar va xabarnomalarning sanasi va tartib raqamlari; amalga oshirilishi uchun litsenziya talab qilinadigan faoliyat (harakatlar) turi (kichik turi); litsenziyalarni qayta rasmiylashtirish, ularning dublikatini berish va amal qilishini uzaytirish, toʻxtatib turish, qayta tiklash, tugatish, ularni bekor qilish asoslari hamda sanalari; litsenziyalarga oʻzgartishlar kiritish asoslari hamda sanalari. 49. Litsenziyalar reyestri litsenziatlarning davlat tomonidan hisobga olinishini taʼminlash, shuningdek, litsenziya talablari hamda shartlariga mazkur shaxslar tomonidan rioya etilishi ustidan davlat nazoratini amalga oshirish maqsadida yuritiladi. 50. Litsenziyalar reyestrini doimiy yuritish hamda ularga tegishli oʻzgartishlar kiritish litsenziyalovchi organga yuklatiladi. 51. Harbiy maqsadga moʻljallangan mahsulotni yaratish, ishlab chiqarish, taʼmirlash va realizatsiya qilish sohasidagi faoliyatni hamda boʻshatilayotgan harbiy-texnika vositalarini tugatish va qayta ishlash faoliyatini amalga oshirish uchun litsenziya berilganligi va unga oʻzgartirishlar kiritilganligi uchun Oʻzbekiston Respublikasining “Davlat boji toʻgʻrisida”gi Qonunida belgilangan miqdorda davlat boji undiriladi. 52. Toʻlangan davlat boji miqdorining 10 foizi litsenziyalovchi organ hisobvaragʻiga Mudofaa sanoati kompleksini rivojlantirish jamgʻarmasini shakllantirish manbalaridan biri sifatida oʻtkaziladi. Davlat bojining qolgan qismi Oʻzbekiston Respublikasi respublika budjetiga yoʻnaltiriladi. 53. Talabgor xabarnoma yuborilgan kundan boshlab oʻttiz kundan ortiq boʻlmagan muddatda davlat boji toʻlovini amalga oshiradi. Litsenziyani berish uchun davlat boji toʻlovi belgilangan muddatda amalga oshirilmasligi vakolatli organ tomonidan litsenziyani berish toʻgʻrisidagi qarorni bekor qilinishi uchun asos boʻladi. 54. Yuridik shaxs litsenziya olish uchun, litsenziat litsenziya talab va shartlarining bajarilganligi yuzasidan litsenziyalovchi organga soxta, yolgʻon yoki notoʻgʻri maʼlumotlar berganligi uchun qonunchilik hujjatlarida belgilangan tartibda javob beradi. 55. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Muddatlar 1-bosqich Talabgor (yuridik shaxs) 1. Litsenziya olish uchun zarur hujjatlarni tayyorlaydi. 2. Hujjatlarni koʻrib chiqish uchun yigʻim toʻlaydi. 3. Hujjatlarni bevosita, Davlat feldyegerlik xizmati yoki respublika maxsus aloqa tarmogʻi orqali Mudofaa sanoati agentligiga taqdim etadi. Xohishiga koʻra 2-bosqich Mudofaa sanoati agentligi ekspert komissiyasi (ishchi organ) 1. Hujjatlarni koʻrib chiqadi, litsenziya berish yoki berishni rad etish haqida ekspert xulosasini tayyorlaydi. 15 ish kunida 2. Hujjatlarda kamchiliklar aniqlansa, ularni bartaraf etish toʻgʻrisida talabgorga xabarnoma yuboradi. 1 ish kunida 3. Talabgor litsenziya berishni rad etishga asos boʻlgan sabablarni bartaraf etgandan soʻng taqdim etilgan hujjatlarni koʻrib chiqadi va ekspert xulosasini tayyorlaydi. Hujjatlar qayta taqdim etilgandan soʻng 3 ish kunida 3-bosqich Mudofaa sanoati agentligi (litsenziyalovchi organ) 1. Ishchi organning xulosasiga koʻra litsenziya berish yoki berishni rad etish haqida qaror qabul qiladi. Xulosa berilgandan soʻng 5 ish kunida (hujjatlar qayta kiritilganda 2 ish kunida) 2. Talabgorni qabul qilingan qaror haqida yozma shaklda xabardor qiladi. Qaror qabul qilingandan soʻng 1 ish kunida 4-bosqich Talabgor Litsenziya olish uchun davlat bojini toʻlaydi va litsenziyalovchi organni xabardor qiladi. Oʻttiz kun ichida 5-bosqich Litsenziyalovchi organ 1. Talabgorga litsenziyani topshiradi. 2. Litsenziya berilganligi toʻgʻrisida reyestrga yozuv kiritadi. Davlat boji toʻlangandan soʻng O‎‎ʻZBEKISTON RESPUBLIKASI MUDOFAA VAZIRLIGI ‎HUZURIDAGI MUDOFAA SANOATI AGENTLIGI‎______________________________________________________________________________________________________‎‎ (NAMUNA)‎ LITSENZIYA ‎ ‎ ‎ ‎ ‎ ‎ ‎‎Roʻyxat boʻyicha № ____________ ‎ ‎ ‎‎20___ yil “___” ____________‎ ‎ ‎ ‎ ‎ ‎ ‎ ‎‎Quyidagi faoliyat turlarini amalga oshirish huquqi beriladi:‎______________________________________________________________________________________________________________‎‎______________________________________________________________________________________________________________‎‎______________________________________________________________________________________________________________‎‎Berildi ________________________________________________________________________________________________________ ‎ ‎ ‎‎(tashkilotning nomlanishi) ‎ ‎ ‎ ‎ ‎ ‎ ‎ ‎ ‎‎Tashkilotning rekvizitlari _________________________________________________________________________________________‎‎______________________________________________________________________________________________________________‎‎______________________________________________________________________________________________________________‎‎______________________________________________________________________________________________________________‎‎‎Litsenziyaning amal qilish muddati ___________________________________________________________________________________‎‎Litsenziya qayta rasmiylashtirildi ____________________________________________________________________________________ ‎ ‎ ‎‎(qayta rasmiylashtirishga asos) ‎ ‎ ‎ ‎ ‎ ‎ ‎ ‎‎Litsenziya oʻzgartirildi _____________________________________________________________________________________________ ‎ ‎ ‎‎(oʻzgartirishga asos) ‎ ‎ ‎ ‎ ‎ ‎ ‎ ‎‎‎Oʻzbekiston Respublikasi ‎Mudofaa vazirligi huzuridagi Mudofaa sanoati agentligi direktori ‎ ‎ ‎ ‎ ‎ ‎ ‎ _____________‎(Imzo)‎ ‎ ‎ ___________________________________‎(F.I.O)‎‎‎ ‎ ‎ ‎ ‎ ‎ ‎ M.Oʻ.‎ ‎ ‎ ‎ ‎ ‎ 1.Litsenziya nomi:Qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani, yaratish, ishlab chiqarish, taʼmirlash va realizatsiya qilish faoliyati uchun litsenziya2.Litsenziyalanadigan faoliyatning kichik turlari:a) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish;b) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani ishlab chiqarish;v) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani taʼmirlash;g) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani realizatsiya qilish.3.Ariza beruvchilar toifasi:Yuridik shaxslar4.Vakolatli organ:Oʻzbekiston Respublikasi Mudofaa vazirligi huzuridagi Mudofaa sanoati agentligi5.Litsenziyani olish uchun taqdim qilinadigan hujjatlar:a) ariza.Arizada quyidagi maʼlumotlar koʻrsatiladi:yuridik shaxsning nomi va tashkiliy-huquqiy shakli;soliq toʻlovchining identifikatsiya raqami (STIR);joylashgan yeri (pochta manzili);faoliyat koʻrsatadigan joyi (manzili):bank nomi va hisobvaragʻi;mavjud boʻlsa — telefon, faks raqami, elektron pochta manzili;ariza berish sababi (yangi litsenziya olish, qayta rasmiylashtirish, oʻzgartirish);talabgor amalga oshirishni moʻljallayotgan litsenziyalangan faoliyat turi;b) litsenziya talabgorida texnologik sinov uskunalari va oʻlchov vositalari, shuningdek, ishlab chiqariladigan mahsulotni (koʻrsatiladigan xizmatlar va bajariladigan ishlar) texnik jihatdan tartibga solish sohasidagi normativ hujjatlarning mavjudligi toʻgʻrisida maʼlumotlar;v) faoliyatning litsenziyalanadigan turini amalga oshirish taxmin qilinayotgan obyektning yongʻin, ekologiya va sanitariya xavfsizligi talablariga muvofiqligi toʻgʻrisida maʼlumotlar;g) obyektning texnik jihozlangani va ichki ishlar organlari qoʻriqlash boʻlinmalarining texnik qoʻriqlash markaziga ulangani toʻgʻrisida maʼlumotlar;d) hujjatlar, materiallar, yarim fabrikatlar va mahsulotning butlovchi buyumlarini (namunalarini) saqlash tashkil etilganligi haqida maʼlumotlar.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari 7.Litsenziya berilganligi uchun davlat boji miqdori:Bazaviy hisoblash miqdorining 5 baravari8.Arizani koʻrib chiqish muddatlari:20 kun9.Litsenziya talablari va shartlari:1. Asosiy talablar va shartlarga quyidagilar kiradi:a) yuridik shaxs shtatida 70 foizdan kam boʻlmagan, litsenziyalanadigan faoliyat turiga mos kasbiy maʼlumotga ega va ishlab chiqarish texnologiyasiga muvofiq belgilangan malaka talablariga javob beradigan mutaxassislarning mavjudligi;b) moddiy-texnika bazasi, binolar va inshootlarning portlash hamda yongʻin xavfsizligi normalari va talablariga, shuningdek, sanitariya-gigiyena normalariga muvofiqligi;v) tabiatni muhofaza qilish boʻyicha zarur tadbirlarni taʼminlash va ekologik xavfsizlik talablariga rioya etish;g) faoliyatning litsenziyalanadigan turini amalga oshirish uchun zarur uskunalar, qurilmalar va asboblarning mavjudligi, shuningdek, ularning texnik xususiyatlari va oʻlchash aniqligining belgilangan talablarga mos kelishi;d) faoliyatning litsenziyalanadigan turi amalga oshirilishi taxmin qilinayotgan obyektlar ishonchli qoʻriqlanishi, ularni qoʻriqlash boʻyicha jismoniy va texnik tadbirlar oʻtkazilishi, ularning qoʻriqlash-yongʻin signalizatsiyasi hamda boshqa texnik qoʻriqlash vositalari bilan jihozlanganligi;e) sifat boʻyicha normativ hujjatlar talablariga mos keluvchi butlovchi detallar va sarflanadigan materiallardan foydalanilishi;j) ishlab chiqariladigan mahsulotni (koʻrsatiladigan xizmatlar va bajariladigan ishlar) texnik jihatdan tartibga solish sohasida normativ hujjatlarning mavjudligi;qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish sohasidagi faoliyatni davlat sirini tashkil qiladigan maʼlumotlardan foydalangan holda amalga oshirishda:z) qonunchilik hujjatlariga muvofiq maxfiy ish yuritilishi va obyekt ichki tartibiga rioya etilishi;i) xodimlarda belgilangan tartibda rasmiylashtirilgan davlat sirlaridan foydalanishga doir ruxsatnomaning mavjudligi. 2. Qoʻshimcha talablar va shartlarga quyidagilar kiradi:a) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani yaratish sohasida:konstruktorlik byurosi yoki yaratish ishlarini amalga oshiruvchi boʻlinmaning mavjudligi;hujjatlarni saqlash sharoitlarining mavjudligi;b) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani ishlab chiqarish va taʼmirlash sohasida:hujjatlar, materiallar, yarim fabrikatlar, mahsulotning butlovchi buyumlarini (namunalarini) saqlash sharoitlarining mavjudligi;ISO 9001 standarti talablariga muvofiq tashkil etilgan va faoliyat koʻrsatuvchi sifat menejmenti tizimining mavjudligi;bajariladigan ishlar (koʻrsatiladigan xizmatlar) sifat nazoratini taʼminlovchi tarkibiy boʻlinmalarning mavjudligi;ishlab chiqariladigan va taʼmirlanadigan mahsulot nazoratini taʼminlash uchun tajriba laboratoriyasi (sinov jihozlari) yoki tajriba ishlarini amalga oshirish uchun ixtisoslashtirilgan tashkilotlar bilan tuzilgan shartnomaning mavjudligi;sanoat xavfsizligi ekspertizasi xulosasining mavjudligi (xavfli ishlab chiqarish obyektlari uchun);taʼmirlashga oid hujjatlarning mavjudligi;v) qurol-yarogʻ va uning oʻq-dorilarini, himoya vositalarini, harbiy texnikani, ularning ehtiyot qismlari, butlovchi qismlari va priborlarini, agar ulardan boshqa tarmoqlarda foydalanilmasa, shuningdek, ularni ishlab chiqarish uchun maxsus materiallarni va maxsus asbob-uskunani realizatsiya qilish sohasida:realizatsiya qilinadigan harbiy maqsadda foydalanishga moʻljallangan mahsulotlarni saqlash uchun sharoitlarning mavjudligi;realizatsiya qilinadigan harbiy maqsadda foydalanishga moʻljallangan mahsulotlarga muvofiqlik (sifat) sertifikatlarining mavjudligi.10.Litsenziya berishda kelishiladigan organlar:Mavjud emas11.Litsenziyaning amal qilish muddati:Cheklanmagan 1.Litsenziya nomi:Boʻshayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) va qayta ishlash faoliyati uchun litsenziya2.Litsenziyalanadigan faoliyatning kichik turlari:a ) boʻshayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash); b) boʻshayotgan harbiy-texnika vositalarini qayta ishlash.3.Ariza beruvchilar toifasi:Yuridik shaxslar4.Litsenziyalovchi organ:Oʻzbekiston Respublikasi Mudofaa vazirligi huzuridagi Mudofaa sanoati agentligi5.Litsenziyani olish uchun taqdim qilinadigan hujjatlar:a) Ariza.Arizada quyidagi maʼlumotlar koʻrsatiladi:yuridik shaxsning nomi va tashkiliy-huquqiy shakli;soliq toʻlovchining identifikatsiya raqami (STIR);joylashgan yeri (pochta manzili);faoliyat koʻrsatadigan joyi (manzili):bank nomi va hisobvaragʻi;mavjud boʻlsa — telefon, faks raqami, elektron pochta manzili;ariza berish sababi (yangi litsenziya olish, qayta rasmiylashtirish, oʻzgartirish);talabgor amalga oshirishni moʻljallayotgan litsenziyalangan faoliyat turi;b) litsenziya talabgorida texnologik sinov uskunalari va oʻlchov vositalari, shuningdek, ishlab chiqariladigan mahsulotni (koʻrsatiladigan xizmatlar va bajariladigan ishlar) texnik tartibga solish sohasidagi normativ hujjatlarning mavjudligi toʻgʻrisida maʼlumotlar;v) faoliyatning litsenziyalanadigan turini amalga oshirish taxmin qilinayotgan obyektning yongʻin, ekologiya va sanitariya xavfsizligi talablariga muvofiqligi toʻgʻrisida maʼlumotlar;g) obyektning texnik jihozlangani va ichki ishlar organlari qoʻriqlash boʻlinmalarining texnik qoʻriqlash markaziga ulangani toʻgʻrisida maʼlumotlar;d) qimmatbaho metallarni va hujjatlarni saqlash uchun sharoitlarning mavjudligi toʻgʻrisida maʼlumotlar.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari 7.Litsenziya berilganligi uchun davlat boji miqdori:Bazaviy hisoblash miqdorining 5 baravari8.Arizani koʻrib chiqish muddatlari:20 kun9.Litsenziya talablari va shartlari:a) yuridik shaxs shtatida 70 foizdan kam boʻlmagan, litsenziyalanadigan faoliyat turiga mos kasbiy maʼlumotga ega va ishlab chiqarish texnologiyasiga muvofiq belgilangan malaka talablariga javob beradigan mutaxassislarning mavjudligi;b) moddiy-texnika bazasi, binolar va inshootlarning portlash hamda yongʻin xavfsizligi nomalari va talablariga, shuningdek, sanitariya-gigiyena normalariga muvofiqligi;v) tabiatni muhofaza qilish boʻyicha zarur tadbirlarni taʼminlash va ekologik xavfsizlik talablariga rioya etilishi;g) faoliyatning litsenziyalanadigan turini amalga oshirish uchun zarur uskunalar, qurilmalar va asboblarning mavjudligi, shuningdek, ularning texnik xususiyatlari va oʻlchash aniqligining belgilangan talablarga mos kelishi;d) faoliyatning litsenziyalanadigan turi amalga oshirilishi taxmin qilinayotgan obyektlar ishonchli qoʻriqlanishining taʼminlanishi, ularni qoʻriqlash boʻyicha jismoniy va texnik tadbirlar oʻtkazilishi, ularni qoʻriqlash-yongʻin signalizatsiyasi hamda boshqa texnik qoʻriqlash vositalari bilan jihozlanganligi;e) sifat boʻyicha normativ hujjatlar talablariga mos butlovchi detallar va sarflanadigan materiallardan foydalanilishi;j) qimmatbaho metallarni va hujjatlarni saqlash uchun sharoitlarning mavjudligi;z) ishlab chiqariladigan mahsulotni (koʻrsatiladigan xizmatlar va bajariladigan ishlar) texnik jihatdan tartibga solish sohasida normativ hujjatlarning mavjudligi;i) Oʻzbekiston Respublikasi Iqtisodiyot va moliya vazirligi huzuridagi Davlat asillik darajasi nazorati inspeksiyasi tomonidan qimmatbaho metallar bilan ishlash haqida xabarnoma olinganligini tasdiqlash toʻgʻrisida maʼlumot mavjudligi;boʻshatilayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) va qayta ishlash faoliyatini davlat sirini tashkil qiladigan maʼlumotlardan foydalangan holda amalga oshirishda:k) qonunchilik hujjatlariga muvofiq maxfiy ish yuritilishi va obyekt ichki tartibiga rioya etilishi;l) xodimlarda belgilangan tartibda rasmiylashtirilgan davlat sirlaridan foydalanish doir ruxsatnomaning mavjudligi.10.Litsenziya berishda kelishiladigan organlar:Mavjud emas11.Litsenziyaning amal qilish muddati:Cheklanmagan 1. Vazirlar Mahkamasining “Qurol-yarogʻ va uning oʻq-dorilarini, himoyalanish vositalarini, harbiy texnikani, ularning ehtiyot qismlari, butlovchi qismlari va priborlarini agar ulardan boshqa tarmoqlarda foydalanilmasa, shuningdek ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish sohasidagi faoliyat turlarini hamda boʻshayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) va qayta ishlash faoliyatini litsenziyalash toʻgʻrisidagi nizomni tasdiqlash haqida” 2018-yil 26-martdagi 237-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga ilovaning 205-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2020-yil 16-iyundagi 384-son qaroriga 1-ilovaning 28-bandi. 4. Vazirlar Mahkamasining “Qurol muomalasi sohasida ruxsat berish tartib-taomillarini takomillashtirishga doir qoʻshimcha chora-tadbirlar toʻgʻrisida” 2020-yil 26-dekabrdagi 810-son qaroriga 3-ilovaning 23-bandi. 5. Vazirlar Mahkamasining “Davlat xizmatlari koʻrsatishning infratuzilmasi takomillashtirilganligi va aholining davlat xizmatlaridan foydalanish imkoniyatlari kengaytirilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2021-yil 28-oktabrdagi 661-son qaroriga ilovaning 14-bandi. 6. Vazirlar Mahkamasining “Aholi va tadbirkorlik subyektlarining davlat xizmatlaridan foydalanish imkoniyatlari kengaytirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 27-dekabrdagi 774-son qaroriga 1-ilovaning 28-bandi. 7. Vazirlar Mahkamasining “Faoliyatni boshlash yoki tugatish uchun vakolatli organni xabardor qilish tartibi toʻgʻrisidagi yagona nizomni tasdiqlash haqida” 2022-yil 25-fevraldagi 88-son qaroriga 4-ilovaning 69-bandi.